### | | | | --- | --- | | | | | --- | | **Byråd** 17. december 2019 Sagsnr. 710-2019-21825 Dok.nr. 710-2019-258463 Sagsbehandler DPRISJ | | 198.                Igangsætning af udarbejdelse af Kommuneplan 2021-32 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til en tids- og
aktivitetsplan for udarbejdelse af ”Kommuneplan 2021-32 for Favrskov Kommune”.

Udarbejdelsen af Kommuneplan 2021-32 vil ske med afsæt i
den gældende Kommuneplan 2017-29 og tager udgangspunkt i den netop vedtagne
plan- og bæredygtighedsstrategi 2030+ - ”Vækst i [adresse]”.

Udarbejdelse af Kommuneplan 2021-32 foreslås at ske ud fra
vedlagte tids- og aktivitetsplan. Her beskrives en proces, hvor forslag til
Kommuneplan 2021-32 forventes fremlagt til politisk behandling i december 2020,
med henblik på endelig vedtagelse i juni 2021.

**VURDERING**

Revisionen af kommuneplanen vil med henvisning til den
netop vedtagne plan- og bæredygtighedsstrategi 2030+ planlægge for et mere
varieret boligudbud. I medfør heraf vil der være særlig opmærksomhed på
revidering af rammebestemmelserne for boligområderne i kommuneplanen samt på de
mål og retningslinjer, der kan understøtte et mere varieret boligudbud.

Med den nye planlov i 2017 blev der fastsat krav til en
entydig detaljeret indberetning af alle fysiske planer i [adresse], hvilket stiller
nye krav til rammebestemmelsernes udformning og struktur. Derfor vil alle
rammer i kommuneplanen blive gennemgået og tilpasset forudsætningerne i plandata.dk.

I planloven er der en række krav til hvilke temaer, der
skal være retningslinjer for i en kommuneplan. Med den nye planlov i 2017 kom
der krav til en række ekstra temaer. Kommuneplan 2017-29 indeholder disse
retningslinjer, men efter vedtagelsen af kommuneplanen blev der nationalt og
regionalt arbejdet videre med temaerne ”Grønt Danmarkskort” og
”Bertil Gregersen” samt ”Lugt, støv og anden luftforurening”.

[adresse] har udpeget arealer til Grønt Danmarkskort
i Kommuneplan 2017-29. Ifølge planloven skal et naturråd komme med anbefalinger
til kommunens udpegning af naturarealer. Naturrådet i [adresse] dækker
kommunerne Randers, [adresse], [adresse] og [adresse]. Dette naturråd kom i 2018
med en række anbefalinger til udpegning af Grønt Danmarkskort. En revision af
temaet skal ske på baggrund af disse anbefalinger.

I Kommuneplan 2017-29 blev der indarbejdet graduering af
erhvervsområderne og deres anvendelse, herunder placeringen af
produktionserhverv. Siden udarbejdelsen af Kommuneplan 2017-2029 har der været
en faglig debat om afgrænsningen af opgavens omfang. Erhvervsstyrelsen har
udarbejdet en vejledning til brug for udpegningen af produktionserhverv i
kommuneplanlægningen, og KL og staten har efterfølgende indgået en aftale, der
supplerer vejledningen. Det samme er tilfældet for lovgivning og vejledninger
omkring støj, støv og lugt ved ny byudvikling.

Kommuneplan 2021-32 vil desuden omfatte en generel opdatering
af hele kommuneplanen med afsæt i opnået ny viden og ny lovgivning.

**ØKONOMI**

Udgifter til gennemførelse af analyser og udarbejdelse af
Kommuneplan 2021-32 finansieres af afsatte rådighedsbeløb i budgettet til planrelaterede
opgaver.

Kommuneplanen har herudover ingen direkte økonomiske
konsekvenser for Favrskov Kommune.

**INDDRAGELSE**

Udarbejdelse af plan- og bæredygtighedsstrategi 2030 –
”Vækst i [adresse]” igangsatte processen for Kommuneplan 2021-32, og udgjorde
den obligatoriske forudgående indkaldelse af ideer til Kommuneplan 2021-32. I
forlængelse heraf foreslås det, at der i 1. kvartal 2020 annonceres en frist
for indsendelse af supplerende ideer til kommuneplanrevisionen.

Kommuneplan 2021-32 skal fremlægges som forslag i offentlig
høring i minimum otte uger. Der foreslås afholdt et borgermøde i forbindelse
med den offentlige høring.

**INDSTILLING**

Direktøren for Teknik og Kultur indstiller til Byrådet:

1.
At arbejdet med Kommuneplan 2021-32 igangsættes med udgangspunkt
i vedhæftede tids- og aktivitetsplan.

2.   At frist for indsendelse af ideer og forslag til
Kommuneplan 2021-32 annonceres i februar 2020 med en frist på fire uger.

**BESLUTNING**

***Planudvalget, 3. december 2019:***

Fraværende:Ingen

Indstilles godkendt.

***Økonomiudvalget, 10. december 2019:***

Fraværende:Frans Jacobsen

Indstilles godkendt.

**Bilag**

|  |  |
| --- | --- |
| Tids- og aktivitetsplan for udarbejdelse af "Kommuneplan 2021-32" | 710-2019-241980 |